Brandstofpryse daalArgieffoto “Die prys van petrol daal op 1 Maart met 8c per liter vir 93- en 95-oktaan,” het die departement gesê. Diesel daal met 2c per liter en paraffien met 8c per liter. Volgens die departement het die gemiddelde internasionale pryse van petrol, diesel en paraffien toegeneem tydens die tydperk van oorsig. Die rand het versterk teen die Amerikaanse dollar. “Die gemiddelde rand/dollar-wisselkoers vir die tydperk 27 Januarie 2017 tot 23 Februarie 2017 was 13,2899 vergeleke met 13,5831 gedurende die vorige tydperk.” Die verlaging gaan egter van korte duur wees aangesien die brandstofheffing op 5 April met 30c verhoog word. Die Padongelukkefonds se heffing styg met 9c.